แบงก์โน้ตส์
กลับมาอีกครั้งกับงานมินิมาราธอน “ทีเอ็มบี ไอเอ็นจี พาร์ครัน 2012” ของธนาคารทหารไทย ในวันที่ 9 ก.ย.นี้
27 ก.ค. 2555

วิ่งเพื่อน้อง
กลับมาอีกครั้งกับงานมินิมาราธอน “ทีเอ็มบี ไอเอ็นจี พาร์ครัน 2012” ของธนาคารทหารไทย ในวันที่ 9 ก.ย.นี้




งานนี้ธนาคารเชิญชวนให้คนเมืองออกมาวิ่งใน 3 สวนสาธารณะใจกลางเมือง ได้แก่ สวนจตุจักร สวนรถไฟ และสวนสมเด็จพระนางเจ้าสิริกิติ์ฯ 
พ่องานนักวิ่งอย่าง บุญทักษ์ หวังเจริญ ประธานเจ้าหน้าที่บริหารและกรรมการผู้จัดการใหญ่ มีหรือจะพลาด 
เพราะ บุญทักษ์ ถือเป็นขาประจำที่ลงวิ่งด้วยทุกปี แต่ปีนี้พิเศษหน่อย เพราะธนาคารจะบริจาคเงินให้กับผู้ป่วยเด็กที่เป็นโรคหัวใจ ต้องได้รับการผ่าตัดเปลี่ยนหัวใจ
โดยทุกๆ การวิ่ง 1 กิโลเมตร ทีเอ็มบีจะสมทบเงินช่วยเหลือให้ 10 บาท 
พอมีเรื่องดีๆ แบบนี้ ซีอีโอใจบุญอย่าง บุญทักษ์ จึงขอขยับข้ามรุ่นจากระยะ 4 กม. มาเป็น 10.5 กม. เพื่อให้น้องๆ ได้เงินเพิ่มขึ้น
ยิ่งงานใกล้เข้ามา บุญทักษ์ ก็ ยิ่งซ้อมหนัก ซอยเท้าวิ่งทู้กวัน
ขอสู้สุดชีวิตเพื่อช่วยน้องๆ แถมยังฝากเชิญชวนผู้ที่สนใจร่วมทำบุญสามารถซื้อบัตรร่วมงานได้ตั้งแต่ 1 ส.ค.-8 ก.ย.นี้ ที่สำนักงานใหญ่และไทยทิกเก็ตเมเจอร์ ในราคา 250 บาทเท่านั้น
อนุโมทนาบุญกับเขาด้วยจ้า